b'\n_START_ARTICLE_\nUncyclopedia\n_START_PARAGRAPH_\nUncyclopedia on Wikipediasta tehtyn\xc3\xa4 parodiana alkanut wiki-hanke, jonka artikkelit satirisoivat kohteitaan, Wikipediaa, ajankohtaisia asioita tai muuta._NEWLINE_Uncyclopedian perusti Jonathan Huang, joka tunnetaan internetiss\xc3\xa4 nimill\xc3\xa4 \xe2\x80\x9dChronarion\xe2\x80\x9d ja \xe2\x80\x9dstillwaters\xe2\x80\x9d 5. tammikuuta 2005. Uncyclopedia ilmoittaa etusivulla olevansa \xe2\x80\x9dsis\xc3\xa4lt\xc3\xb6vapaa\xe2\x80\x9d (content-free) tietosanakirja siin\xc3\xa4 miss\xc3\xa4 Wikipedia on \xe2\x80\x9dvapaa\xe2\x80\x9d (free) tai \xe2\x80\x9dvapaasis\xc3\xa4lt\xc3\xb6inen\xe2\x80\x9d (free-content) tietosanakirja. Suomenkielinen versio Hikipedia kuvailee itse\xc3\xa4\xc3\xa4n \xe2\x80\x9d\xc3\xa4lyvapaaksi luulosanakirjaksi\xe2\x80\x9d ja \xe2\x80\x9dvangituksi tietosanakirjaksi\xe2\x80\x9d. Uncyclopedian k\xc3\xa4ytt\xc3\xa4ji\xc3\xa4 kehotetaan kirjoittamaan hauskoja artikkeleita. Jotkin sivut ovat puhtaasti huumoria, eik\xc3\xa4 niiden aiheilla ei ole k\xc3\xa4yt\xc3\xa4nn\xc3\xb6ss\xc3\xa4 mit\xc3\xa4\xc3\xa4n vastinetta todellisessa maailmassa. _NEWLINE_Englanninkielinen Uncyclopedia perustettiin tammikuussa 2005. T\xc3\xa4h\xc3\xa4n menness\xc3\xa4 sinne on kirjoitettu l\xc3\xa4hes 32\xc2\xa0000 artikkelia. Uncyclopedia on saatavilla t\xc3\xa4ll\xc3\xa4 hetkell\xc3\xa4 36 kielell\xc3\xa4, muiden muassa englanniksi, ranskaksi, saksaksi, puolaksi, italiaksi, ruotsiksi, suomeksi, norjaksi, japaniksi, espanjaksi, katalaaniksi, kreikaksi, ven\xc3\xa4j\xc3\xa4ksi, hepreaksi, arabiaksi, viroksi ja latinaksi. Eri kielisten Uncyclopedioiden nimet ovat hyvinkin erilaisia, esimerkiksi suomenkielinen versio on nimelt\xc3\xa4\xc3\xa4n Hikipedia ja ruotsinkielinen versio Psyklopedin. Hikipedia perustettiin vuoden 2005 huhtikuussa. Hikipedian ei alun perin pit\xc3\xa4nyt olla Uncyclopedian suomenkielinen vastine. Vuoden 2011 lopussa Hikipediassa oli artikkeleita yli 7\xc2\xa0000 ja sivuja yli 38\xc2\xa0000. Nyt Hikipediassa on l\xc3\xa4hes 7\xc2\xa0300 artikkelia. Hikipedian etusivulla ollaan k\xc3\xa4yty yli 4,6 miljoonaa kertaa._NEWLINE_Englanninkielisess\xc3\xa4 Uncyclopediassa on yli 7\xc2\xa0000\xc2\xa0000 rekister\xc3\xb6itynytt\xc3\xa4 k\xc3\xa4ytt\xc3\xa4j\xc3\xa4\xc3\xa4.'